Licenzia Arte Libera

A Licenzia Arte libera (o Licenzia Arti Libara)  (LAL, dinuminata Free Art License (FAL) in a virsione in lingua inglesa è Licenza Arte libera in a virsione in talianu) hè una licenzia copyleft francese per opere artistiche.

Creata di lugliu 2000, hè a prima licenzia libera (o almenu una di e prime), in u spiritu di a GNU General Public License, dedicata à l'opere d'arte.

A licenzia hè cunsultevule annantu à u situ ufficialeArtlibre.org: Licence Art Libre; hè ancu dispunibile in lingua ingleseArtlibre.org: Free Art License 1.3, tedescaArtlibre.org: Lizenz Freie Kunst, spagnolaArtlibre.org: Licencia Arte Libre è portugheseArtlibre.org: Licençà da Arte Livre 1.3.
Da u 2006 hè dispunibile ancu a virsione taliana.

A Free Software Foundation arricumanda per l'opere non software l'usu di sta licenzia, à tempu cù parechje altre forme di a licenzia Creative Commons.

 Urigine 
A licenzia hè stata furmulata di lugliu 2000 in seguitu à l'adunite Copyleft Attitude chì si sò svolti à Accès Local è Public, dui siti d'arte cuntimpuraneu in Parighji. U so cuntinutu hè divutu à i cuntributi dirivati da a mailing list di a Copyleft Attitude, in particulare grazia à i ghjuristi Mélanie Clément-Fontaine è David Geraud, è à l'artisti Isabelle Vodjdani è Antoine Moreau. E principale mutivazione di sta Licenzia Arte libera sò quelle di prumove è pruteghje e criazione di a mente umana, sicondu i principi di u copyleft: a libertà d'usà, cupià, distribuisce, trasfurmà, è l'interdizzione d'esclusività.

 Caratteristiche 
A Licence Art Libre permette à tutti i participanti (persone fisiche è non fisiche) di cupià, diffonde, sfruttà à titulu gratuitu o à pagamentu o trasfurmà un'opera rilasciata sottu 'ssu tipu di licenzia, pattu è cundizione ch'è fussenu rispettate e cundizione imposte.
A licenzia ricade in a ghjuridizione francesa, da u mumentu chì hè stata furmulata à u so internu, è hè parciò valida in tutti i paesi firmatari di a Cunvinzione di Berna, chì stabilisce una norma ghjuridica internaziunale annantu à a prubità litteraria è artistica.

 Drittu d'autore 
L'opere sottu Licenzia Arte libera sò sughjette à a leghje annantu à u drittu d'autore. À traversu a licenzia l'autore di l'opera ne priciseghja a distribuzione, copia è mudifica.

 Cundizione 
Una licenzia hè cumpatibile incù a Licenzia Arte libera à cundizione ch'è:
 abbia un'equitativa attribuzione di u travagliu à i so autori è induve fusse pussibule l'accessu à e virsione pricidente di l'opera stessa.
 e mudifiche arricate à l'opere è à i travagli sianu sottuposte à listessa licenzia o à una licenzia chì sia cumpatibile incù i criterii esposti in a Licenzia d'Arte libera.
 a distribuzione, a copia è a mudifica sianu permesse ancu à scopi cummerciali senza altre ristrizzione ch'è quelle citate in i cundizione di cumpatibilità.
 ricunnoschi a Licenzia Arte libera cumpatibile.

 Prubità intillettuale 
A licenzia ùn nega micca i dritti intellettuali annantu à l'opera ma solu quelli cunnessi à a Licenzia stessa.

 Durata 
A licenzia rimane in vigore per tutta a durata di u drittu d'autore allegati. In u casu ch'ùn fussenu micca rispittati i termini di a licenzia si perdenu autumaticamente tutti i dritti cunferiti da ella.

 Livellu territuriale 
A licenzia ricade in a ghjuridizione francese, da u mumentu ch'ella hè stata furmulata à u so internu, è hè parciò valida in tutti i paesi firmatarii di a Cunvinzione di Berna, chì stabilisce una norma ghjuridica internaziunale annantu à a prubità litteraria è artistica.

 Incorpurazione 
A Licenzia Arte libera ùn vene in cuntrastu incù altre licenzie in usu in un prugettu di travagliu in i quali prisente un'opera sughjetta à a Licenzia Arte libera.

 Note 

 Da vede dinù 
 Cuntenutu liberu
 Licenzia libera
 Copyleft
 Creative Commons

 Ligami esterni 
 (in francese) Situ ufficiale di u muvimentu Copyleft Attitude

 (in francese) Freemages , catalogu di futugrafie dispunibile sicondu i termini di a Licence Art Libre

Categoria:Drittu d'autore
Categoria:Drittu industriale
Categoria:Cuntinuti aparti

Fonte
'Ss'articulu pruvene in parte o in tutalità da l'articulu currispundente di a wikipedia in talianu.